Deputatul Ghervazen Longher discurs în plenul Parlamentului României despre importanța relațiilor româno-polone de-a lungul timpului până în prezent
Ziua de 3 martie s-a instituit ca "Ziua solidarității româno-polone" conform legii nr. 85/11.04.2023. Astfel imnurile naţionale ale Poloniei şi României au fost intonate, luni, în plenul Camerei Deputaţilor, cu prilejul Zilei solidarităţii româno-polone după ce preşedintele al Camerei Deputaţilor, Alfred Simonis a precizat că "Ziua solidarităţii româno-polone atestă parteneriatul dintre cele două naţiuni unite de comuniune, de experienţă istorică şi de voinţa de a consolida în continuare relaţiile bilaterale". Cu această ocazie președintele Uniunii Polonezilor din România, deputatul sucevean Ghervazen Longher a susținut un discurs în plenul Parlamentului României despre importanța relațiilor româno-polone de-a lungul timpului până în prezent subliniind solidaritatea și legaturile dintre cele două state.
Anul acesta, cu ocazia Zilei Solidarității Româno-Polone, la 105 ani de la stabilirea relațiilor diplomatice dintre România și Polonia, a fost anunțat public Sezonul Cultural România-Polonia 2024/2025, o inițiativă lansată anul trecut de Ministerele Culturii din cele două țări, prin care România și Polonia își vor promova reciproc cultura, istoria și relațiile ce le unesc. Uniunea Polonezilor din România reprezintă puntea de legătură dintre cele două state, iar faptul că în aceste vremuri de război ambele popoare își manifestă solidaritatea față de Ucraina și poporul ucrainean este o dovadă că legăturile și relațiile reprezintă un sprijin în securitatea ambelor state.